ΚΑΝΟΝΙΣΜΟΣ ( ΕΟΚ ) αριθ . 1615/89 ΤΟΥ ΣΥΜΒΟΥΛΙΟΥ της 29ης Μαΐου 1989 για τη θέσπιση Ευρωπαϊκού Συστήματος Δασικών Πληροφοριών και Επικοινωνίας ( EFICS )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι η εφαρμογή και παρακολούθηση των κανονσμών ( ΕΟΚ ) αριθ . 1609/89, ( ΕΟΚ ) αριθ . 1610/89, ( ΕΟΚ ) αριθ . 1611/89 και ( ΕΟΚ ) αριθ . 1612/89, της απόφασης 89/367/ΕΟΚ και των κανονισμών ( ΕΟΚ ) αριθ . 1613/89 και ( ΕΟΚ ) αριθ . 1614/89^(4 ), σχετικών με ενέργειες στο δασικό τομέα, απαιτεί λεπτομερή, συναφή και συγκρίσιμα στοιχεία για την κατάσταση και εξέλιξη του τομέα αυτού στην Κοινότητα

ότι τα διαθέσιμα στοιχεία σε κοινοτικό επίπεδο σχετικά με το δασικό τομέα έχουν αποσπασματικό χαρακτήρα και καλύπτουν μέρος μόνο της πληροφόρησης που είναι αναγκαία για την πραγματοποίηση συγκροτημένων δράσεων υπέρ των δασών ότι, από την άλλη πλευρά, υπάρχουν ήδη σημαντικές πληροφορίες σε πολλά κράτη μέλη και ότι πρέπει να συλλεγούν και να γίνουν συγκρίσιμες μεταξύ τους ότι, για το σκοπό αυτό, πρέπει να υπάρχει ένα κατάλληλο σύστημα για τη συλλογή, την επεξεργασία, την ανάλυση και τη διάδοση αυτών των πληροφοριακών στοιχείων

ότι τα στοιχεία αυτά πρέπει να αφορούν όχι μόνο την παρούσα κατάσταση του δάσους και της δομής του, της παραγωγής και της κατανάλωσης ξυλείας, αλλά επίσης την εξέλιξη της αναδάσωσης των γεωργικών γαιών, την κατάσταση του δασικού τομέα στις διάφορες περιφέρειες της Κοινότητας και την περιγραφή του τομέα της εκμετάλλευσης, της μεταποίησης και της εμπορίας των δασικών προϊόντων

ότι είναι αναγκαίο να χορηγηθεί υποστήριξη σε ορισμένα κράτη μέλη ή ορισμένες περιοχές ώστε να βοηθηθούν να εξασφαλίσουν ή να βελτιώσουν τη διαθεσιμότητα συγκρίσιμων στοιχείων που μπορούν να χρησιμοποιηθούν σε κοινοτικό επίπεδο

ότι, για τη δημιουργία του ανωτέρω συστήματος, απαιτείται στενή συνεργασία μεταξύ της Επιτροπής και των κρατών

μελών, και ιδίως η παροχή υποστήριξης από τις αρμόδιες αρχές των κρατών μελών, ώστε να διευκολυνθεί η πρόσβαση στα στοιχεία

ότι, εκτός από τις ανάγκες της Κοινότητας, το σύστημα αυτό πρέπει να διευκολύνει την εφαρμογή των αποφάσεων υπέρ των δασών σε εθνικό και περιφερειακό επίπεδο και επομένως να βελτιώσει τη γνώση του δασικού τομέα σε όλα τα επίπεδα

ότι κατά τη δημιουργία του συστήματος πρέπει να ληφθούν υπόψη τα συστήματα πληροφοριών που υπάρχουν σε κοινοτικό επίπεδο, ώστε να εξασφαλιστεί συμπληρωματικότητα με αυτά και να επιδιωχθεί συνοχή και συγκρισιμότητα μεταξύ των στοιχείων που συλλέγονται στα διάφορα κράτη μέλη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Για να συγκεντρωθούν συγκρίσιμα και αντικειμενικά στοιχεία για τη διάρθρωση και τη λειτουργία του δασικού τομέα στην Κοινότητα και να διευκολυνθεί έτσι η εφαρμογή και η παρακολούθηση των ισχυουσών στον τομέα αυτόν κοινοτικών διατάξεων, και ιδίως των μέτρων που αποτελούν αντικείμενο των κανονισμών ( ΕΟΚ ) αριθ . 1609/89, ( ΕΟΚ ) αριθ.^1610/89, ( ΕΟΚ ) αριθ . 1611/89 και ( ΕΟΚ ) αριθ . 1612/89, της απόφασης 89/367/ΕΟΚ και των κανονισμών ( ΕΟΚ ) αριθ . 1613/89 και ( ΕΟΚ ) αριθ . 1614/89, δημιουργείται ένα "Ευρωπαϊκό Σύστημα Δασικών Πληροφοριών και Επικοινωνίας" ( EFICS ), καλούμενο στο εξής "το σύστημα", αντικείμενο του οποίου είναι η συλλογή, ο συντονισμός, η εξασφάλιση συνοχής και η επεξεργασία των στοιχείων που αφορούν το δασικό τομέα και την εξέλιξή του .

Άρθρο 2

Στο σύστημα λαμβάνονται υπόψη τα υπάρχοντα στοιχεία, και ιδίως οι στατιστικές πληροφορίες που διαθέτει η Στατιστική Υπηρεσία των Κοινοτήτων, χρησιμοποιούνται δε τα στοιχεία που διαθέτουν τα κράτη μέλη, κυρίως τα στοιχεία των εθνικών δασικών απογραφών καθώς και οι βάσεις δεδομένων που είναι προσιτές σε κοινοτικό και διεθνές επίπεδο .

Τα στοιχεία που συλλέγονται ανακοινώνονται στο κοινό υπό τον όρο ότι είναι σύμφωνα με τους κανόνες της Επιτροπής και των κρατών μελών σχετικά με τη διάδοση των πληροφοριών, ιδίως όσον αφορά το στατιστικό απόρρητο .

Άρθρο 3

Η Επιτροπή σε στενή συνεργασία με τα κράτη μέλη εξασφαλίζει τη δημιουργία του συστήματος κατά τη διάρκεια ενός

πρώτου σταδίου τεσσάρων ετών που αρχίζει την 1η Ιανουαρίου 1989 και λήγει στις 31 Δεκεμβρίου 1992 . Για το σκοπό αυτό, η Επιτροπή θεσπίζει τις λεπτομέρειες εφαρμογής του παρόντος κανονισμού ύστερα από διαβούλευση με τη μόνιμη δασική επιτροπή, που ιδρύεται με την απόφαση 89/367/ΕΟΚ .

Η Επιτροπή υποστηρίζει, ενδεχομένως, τις ενέργειες των κρατών μελών που προορίζονται να καλύψουν ειδικές ανάγκες για τη δημιουργία του συστήματος .

Άρθρο 4

Το συνολικό προβλεπόμενο κόστος για τη δημιουργία και τη λειτουργία του συστήματος κατά την περίοδο ανάπτυξής του ( 1989-1992 ) εκτιμάται σε 3,9 εκατομμύρια Ecu .

Άρθρο 5

Πριν από την 1η Ιανουαρίου 1993, η Επιτροπή υποβάλλει στο Συμβούλιο έκθεση για την υλοποίηση του συστήματος και για τα πρώτα αποτελέσματά του . Με βάση την έκθεση αυτή και ανάλογα με τις ανάγκες, η Επιτροπή υποβάλλει στο Συμβούλιο προτάσεις για την οργάνωση και τη λειτουργία του συστήματος για την περίοδο 1993-1998 .

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Μαΐου 1989 .

Για το Συμβούλιο

Ο Πρόεδρος

C . ROMERO HERRERA

( 1 ) ΕΕ αριθ . C 312 της 7.^12.^1988, σ . 14 .

( 2 ) Γνώμη που διατυπώθηκε στις 26 Μαΐου 1989 ( δεν έχει ακόμα δημοσιευθεί στην Επίσημη Εφημερίδα ).

( 3 ) ΕΕ αριθ . C 139 της 5.^6.^1989, σ . 15 .

( 4 ) Βλέπε αντιστοίχως τις σελίδες 1, 3, 5, 6, 14, 8 και 10 της παρούσας Επίσημης Εφημερίδας .